### Οδηγός Ερευνητικών Εργασιών

**Οι Ερευνητικές Εργασίες είναι ένα νέο μάθημα του Λυκείου ισοδύναμο με όλα τα άλλα μαθήματα αλλά διαφορετικής φιλοσοφίας.**

**Οι μαθητές/τριες , με την πραγματοποίηση των ΕΡΕΥΝΗΤΙΚΩΝ ΕΡΓΑΣΙΩΝ, θα έχουν τη δυνατότητα να**

* Ανακαλύψουν τη γνώση με νέους τρόπους.
* Να λειτουργήσουν μέσα στην τάξη με ομαδικότητα.
* Να αποκτήσουν επιστημονική εμβάθυνση στα θέματα με τα οποία θα ασχοληθούν.
* Να γνωρίσουν τρόπους διερεύνησης ενός θέματος και την παραγωγή νέας γνώσης, μέσα από ομαδική εργασία.

**Οι ερευνητικές εργασίες, στις οποίες θα λάβετε μέρος φέτος, έχουν τους παρακάτω στόχους:**

* Να ενεργοποιήσετε τη σκέψη και τη δημιουργικότητα σας.
* Να ασκηθείτε με έναν νέο τρόπο σκέψης με τη δημιουργία αυθεντικών εργασιών.
* Να αναπτύξετε το στοχασμό και την κριτική σκέψη.
* Να προαγάγετε την συλλογικότητα και την συνεργασία που θα αναπτυχθούν κατά τη διάρκεια δημιουργίας των εργασιών.
* Να δημιουργήσετε διαύλους επικοινωνίας του σχολείου με την τοπική κοινωνία.
* Να εξετάσετε διάφορα θέματα σε εθνικό και παγκόσμιο επίπεδο.
* Να ενθαρρυνθείτε ώστε να ασχοληθείτε με καινοτόμες δράσεις και πρωτότυπες σκέψεις μέσω των εργασιών σας

**ΚΥΚΛΟΙ ΑΝΤΛΗΣΗΣ ΤΩΝ ΘΕΜΑΤΩΝ ΓΙΑ ΤΙΣ ΕΡΕΥΝΗΤΙΚΕΣ ΕΡΓΑΣΙΕΣ**

* α) «Ανθρωπιστικές και Κοινωνικές Επιστήμες»
* β) «Τέχνη και Πολιτισμός»
* γ) «Μαθηματικά, Φυσικές Επιστήμες και Τεχνολογία»
* δ) «Περιβάλλον και Αειφόρος Ανάπτυξη».

**Υποχρεώσεις μαθητών**

* Επιτρεπτός ο συνδυασμός θεματικών κύκλων.
* Να προτείνετε υποθέματα για την ερευνητική εργασία που επιλέξατε και να ασχοληθείτε με αυτά.
* Να κρατάτε έντυπο ηλεκτρονικό ημερολόγιο με τις επιμέρους εργασίες που κάνετε σε κάθε μάθημα. Το ηλεκτρονικό ημερολόγιο το παραδίδετε στον επιβλέποντα.
* Να συνθέσετε ένα τέχνημα (αφίσα, ιστοσελίδα, βίντεο, πόστερ, φυλλάδιο, κατασκευής κ.λ.π)

**Για την πραγματοποίηση της ΕΡΕΥΝΗΤΙΚΗΣ ΕΡΓΑΣΙΑΣ σας θα χρησιμοποιήσετε τα παρακάτω μεθοδολογικά εργαλεία:**

* Τις «πηγές» που θα σας προτείνει ο υπεύθυνος καθηγητής ή και δικές σας.
* Διαδίκτυο , εγκυκλοπαίδειες , βιβλία
* Ερωτηματολόγιο , συνεντεύξεις
* Εκτός σχολείου επισκέψεις σε μουσεία , βιβλιοθήκες , ιδρύματα κ.α

**ΑΞΙΟΛΟΓΗΣΗ**

**Αξιολογούνται:**

* Η ερευνητική διαδικασία – 30%
* Το περιεχόμενο της ερευνητικής εργασίας - 30%
* Η γλώσσα και η δομή της ερευνητικής έκθεσης - 20%
* Ο τρόπος της δημόσιας παρουσίασης - 20%

Και οι 4 τομείς αξιολογούνται ο καθένας με άριστα το 20 και με άριστα το 20 αξιολογείται η εργασία συνολικά.

**Χρειάζεται ασφαλώς ένα πλάνο. Ένα σχέδιο εργασίας.**

**Το σχέδιο θα σου δείχνει διαρκώς ποια βήματα πρέπει να κανείς και με ποιον τρόπο χρειάζεται να προχωρήσεις για να ολοκληρώσεις σωστά την εργασία σου.**

Στο τέλος θα μπορείς να εκτιμήσεις ποιες αρετές θα έχει η ερευνητική σου εργασία.

* Θα είναι καλά οργανωμένη
* Θα έχει πληρότητα , θα εξαντλεί δηλαδή το θέμα
* Θα δίνει λύσεις σε προβλήματα
* Θα εκφράζει πρωτότυπες θέσεις

**Η επιτυχής ολοκλήρωση της ερευνητικής εργασίας προϋποθέτει:**

* **Την πλήρη κατανόηση του θέματος**

Προηγείται μια πρωτοβάθμια προσέγγιση για την κατανόηση των βασικών λέξεων - εννοιών του θέματος μας και αναζήτηση πληροφοριών επί αυτών (λεξικά – εγκυκλοπαίδειες – διαδίκτυο)

* **Την δημιουργία αναλυτικού πλάνου εργασίας**.

Για την κατάρτιση πλάνου εργασίας απαραίτητη προϋπόθεση είναι η διάσπαση του κεντρικού θέματος σε επιμέρους υποθέματα τα οποία θα αναλάβουν οι υποομάδες εργασίας.

**Βασικοί στόχοι:**

* Συλλογή πληροφοριών – αξιόπιστου υλικού
* Επιλεκτική εκτύπωση υλικού που αποσκοπεί στο να το καταστήσει περισσότερο ευανάγνωστο και εύχρηστο στην τελική του ταξινόμηση
* Ταξινόμηση και τακτοποίηση του υλικού ανάλογα με τα θιγόμενα υποθέματα ώστε να αποκτήσει μια πιο λογική σειρά και τάξη
* Πρώτη ανάγνωση υλικού για την απόκτηση πρωτοβάθμιας εικόνας των συνολικών πτυχών της εργασίας
* Κατάστρωση τελικού πλάνου εργασίας

**Παρουσίαση (οδηγίες για μαθητές)**

Να έχουμε υπόψη τα ερευνητικά ερωτήματα που έχουμε θέσει (οι μαθητές)!

* Σε ποιο κοινό;
* Τι θέλουμε να πούμε;
* Γιατί αξίζει να το ακούσουν;
* Πως θα το πούμε;

Προτεινεται να ετοιμάσουν παρουσίαση σε powerpoint, να μιλούν και να δείχνουν δικά τους σχέδια σε χαρτόνια... ή με όποιο άλλο τρόπο επιθυμούν να εκφραστούν (θεατρικό δρώμενο, φωτογραφίες, μουσική κ.ά.).

Όταν υπάρχει powerpoint μπορεί να μπει στην ιστοσελίδα του σχολείου, όπως μπορεί να μπει και βίντεο είτε της παρουσίασης είτε από την πορεία της όλης εργασίας της ομάδας, εάν η **ομάδα** το κρίνει σκόπιμο και ο καθηγητής το εγκρίνει.